คลอปป์ เร้าหงส์ต้องยกระดับเกมนอกบ้าน ในศึกยูซีแอล 
เจอร์เกน คลอปป์ ผู้จัดการทีมคนเก่งของลิเวอร์พูล ออกมาเร้าลูกทีมพลพรรคหงส์แดง ต้องทำฟอร์มเกมเยือนของศึกยูฟ่า แชมปเปียนส์ลีกให้ดีกว่านี้,สำนักข่าวต่างประเทศรายงานวันที่ 23 ต.ค. ว่า เจอร์เกน คลอปป์ เฮดโค้ชใหญ่เมืองเบียร์ ออกมากระตุ้นลูกทีม หงส์แดง ลิเวอร์พูล ในเรื่องการช่วยกันทำผลงานออกมาให้ดีที่สุด ของเกมที่ต้องไปเยือนคู่แข่งบนเวทียูซีแอล ,อย่างที่ทราบกันดีว่า ฤดูกาลที่แล้วในศึกยูฟ่าแชมเปียนส์ลีก ลิเวอร์พูลอยู่กลุ่มซี ซึ่งมีเพื่อนร่วมกลุ่มอย่าง ปารีส แซงต์ แชร์กแมง, นาโปลี และเซอร์เวนา ซเวซดา หรือที่รู้จักกันในชื่อ เรดสตาร์ เบลเกรด โดยผลงานของหงส์แดง ณ ตอนนั้น คือแพ้รวดในเกมเยือนทั้ง 3 เกม แต่ยังดีที่เกมในแอนฟิลด์คือจุดเด่นชนะทั้ง 3 เกมเช่นกัน และผ่านเข้ารอบ 16 ทีมแบบต้องลุ้นกันเหนื่อยจนถึงเกมสุดท้าย,ปีที่แล้วเราโชคดีมากที่ผ่านจากรอบแบ่งกลุ่มไปได้ เราแพ้เกมเยือนทั้ง 3 เกมแบบสู้ไม่ได้ ซึ่งมันต้องไม่เกิดขึ้นอีกในฤดูกาลนี้ เพราะเช่นนั้นแล้วเราต้องชนะเกมนอกบ้านให้ได้ โชว์ฟอร์มเก่งแบบเกมในบ้านออกมา แน่นอนว่าลิเวอร์พูลมีเกมเยือนที่ไม่น่าจดจำตลอด 2-3 ปีหลัง แต่เราควรให้ความเคารพกับรายการนี้ด้วยนะว่าแต่ละทีมคุณภาพทั้งนั้น และเรายังมีเรื่องให้ต้องแก้ไขอีก กุนซือวัย 52 ปี กล่าว.
เจอร์เกน คลอปป์ ผู้จัดการทีมคนเก่งของลิเวอร์พูล ออกมาเร้าลูกทีมพลพรรคหงส์แดง ต้องทำฟอร์มเกมเยือนของศึกยูฟ่า แชมเปียนส์ลีกให้ดีกว่านี้
เจอร์เกน คลอปป์,ลิเวอร์พูล,หงส์แดง,ยูฟ่า แชมเปียนส์ลีก